અમદાવાદ: શેરબજાર ઊંચા ગેપથી ખૂલ્યું હતું. બીએસઇ સેન્સેક્સ ૧૮૧ પોઇન્ટના સુધારે ૩૧,૮૬૪, જ્યારે એનએસઇ નિફ્ટી ૫૪ પોઇન્ટના સુધારે દશ હજારની સપાટીની નજીક ૯,૯૮૯ની સપાટીએ ખૂલી હતી. મિડકેપ અને સ્મોલકેપ સેક્ટરના શેરમાં સુધારાની ચાલ નોંધાતી જોવા મળી હતી. ભેલ અને લાર્સન એન્ડ ટુબ્રો કંપનીના શેરમાં ૧.૩૦ ટકાનો ઉછાળો નોંધાયો હતો. બેન્કિંગ, ઓટોમોબાઇલ, એફએમસીજી, આઇટી, ફાર્માસ્યુટિકલ સેક્ટરના શેરમાં ઉછાળો નોંધાયો હતો. બેન્ક નિફ્ટીમાં પણ ૦.૫ ટકાનો સુધારો જોવાયો હતો. સ્મોલકેપ અને મિડકેપ સેક્ટરના શેર જેવા કે પેટ્રોનેટ એલએનજી, ડેવિસ લેબ્સ, જેએસડબ્લ્યુ એનર્જી, ગુજરાત અંબુજા એક્સપોર્ટ, એચબીએલ પાવર કંપનીના શેરમાં પાંચથી આઠ ટકાનો ઉછાળો નોંધાયો હતો.